
Изх. № Е-31-00-068836
Дата: 03.02.2016 г.
СТАНОВИЩЕ

за осъществен предварителен контрол

по чл. 19, ал. 2, т. 24 от ЗОП

ВЪЗЛОЖИТЕЛ

	Официално наименование
	Община Нова Загора

	Адрес
	гр. Нова Загора – 8900, ул. „24 май“ № 1

	Партиден номер в РОП
	00069


ПРОЦЕДУРА
	Уникален номер в РОП

	Основание за откриване
	чл. 90, ал. 1, т. 8 от ЗОП

	Обект на поръчката
	 FORMCHECKBOX 
 Строителство     FORMCHECKBOX 
 Доставки      FORMCHECKBOX 
 Услуги

	Предмет на поръчката
	„Транспортиране на събраните неопасни битови отпадъци в изпълнение на Договор № 305/07.08.2012 г. за възлагане на допълнителна услуга по сметосъбиране, сметоизвозване и депониране на битови отпадъци в Община Нова Загора, чрез увеличаване броя на обслужваните контейнери по места, до площадка находяща се в УПИ I-00058, 000212 по КВС на с. Хаджидимитрово, общ. Тунджа, за предварително третиране /сепариране/ на отпадъците и последващото им депониране на въведената в експлоатация клетка 1 на регионалното депо за неопасни отпадъци на регион Ямбол“


СТАНОВИЩЕ
	След извършен преглед на изпратените материали във връзка с откриването на процедура на договаряне без обявление се установи следното:

1. Правно основание – чл. 90, ал. 1, т. 8 от ЗОП

Посоченото от възложителя правно основание изисква едновременно да са изпълнени следните условия:

а)  наличие на предходен договор с обект услуга или строителство;
б)  настъпване на непредвидени обстоятелства, по смисъла на § 1, т. 14б от ДР на ЗОП;

в)  в резултат от непредвидените обстоятелства се поражда необходимост от допълнителна услуга или строителство;

г) невъзможност допълнителната услуга или строителство да се раздели технически или икономически от предмета на договора без значителни затруднения за възложителя или въпреки че може да се раздели, е съществено необходима за изпълнението му;
д) общата стойност на поръчките, с които се възлагат допълнителни услуги или строителство, да не надвишава с 50 на сто от стойността на основната поръчка;

е) поканата е изпратена до изпълнителя на предходния договор.

2. Мотиви на възложителя и представени доказателства
В Агенцията по обществени поръчки е представено Решение № 22 от 28.12.2015 г. на кмета на Община Нова Загора за откриване на процедура на договаряне без обявление по чл. 90, ал. 1, т. 8 от ЗОП.

В решението са изложени мотиви за избора на процедура, в подкрепа на които са представени копия на следните документи:

1. Решение № 5/22.10.2015 г. на директора на Регионална инспекция по околната среда и водите (РИОСВ) – Стара Загора при Министерството на околната среда и водите (МОСВ). В решението се посочва, че се прекратява поетапно, до началото на експлоатация на Регионална система за управление на отпадъците в регион Ямбол, дейността по депониране на отпадъци на общинско депо за неопасни (битови и строителни) отпадъци, находящо се в парцел № 000113 – общинска собственост, м. „Новия кладенец“ в землището на с. Езеро, общ. Нова Загора, с площ 42.175 дка. В документа се отбелязва, че е издаден, във връзка с постъпило заявление, вх. № 5593/09.10.2015 г. с приложени към него документи, подадено от Община Нова Загора, собственик на депото;
2. Разрешение за ползване № СТ-05-1960/03.11.2015 г., издадено от Дирекция за национален строителен контрол (ДНСК) при Министерството на регионалното развитие и благоустройството (МРРБ). С него се разрешава ползването на строеж: „Регионално депо за неопасни отпадъци на общините Ямбол, Нова Загора, Тунджа, Сливен и Стралджа – първи етап, клетка № 1“ по проект „Изграждане на регионална система за управление на отпадъците в регион Ямбол“ – първа фаза, финансирано по ОП „Околна среда“ 2007-2013 г.;
3. Споразумение, рег. № ДГ110-00018/07.12.2015 г. на Община Ямбол, сключено на 07.12.2015 г. в гр. Ямбол между общините: Ямбол, Сливен, Нова Загора, Тунджа и Стралджа от една страна и ДЗЗД „Регионално депо Ямбол“, гр. Нова Загора, от друга. В него се посочва, че то е за безвъзмездно изпълнение на услугата по експлоатация, мониторинг и поддръжка на Регионално депо по неопасни отпадъци на цитираните общини от ДЗЗД „Регионално депо Ямбол“, гр. Нова Загора. Същото е сключено за срок до определянето на изпълнител след проведена процедура по ЗОП, предвид производството по обжалване на Решение № РД/02-00861/23.10.2015 г. на възложителя за определяне на изпълнител, след проведена от Община Ямбол обществена поръчка със същия предмет.  

4. Разрешение за ползване № СТ-05-2483/22.12.2015 г., издадено от ДНСК при МРРБ. С него се разрешава ползването на строеж: „Закриване и рекултивация на депото за неопасни отпадъци на Община Нова Загора“, с местонахождение ПИ 000393, м. „Новия кладенец“, землището на с. Езеро, Община Нова Загора;
5. Документация, свързана с процедурата на договаряне без обявление.
В решението за откриване на разглежданото договаряне е посочено, че Община Нова Загора е провела предходна процедура за възлагане на обществена поръчка, открита с Решение № 6 от 01.06.2012 г., публикувана в Регистъра на обществените поръчки (РОП) под уникален № 00069-2012-0004. Справка в РОП показва, че под същия уникален номер се съдържа информация за проведена от възложителя „открита“ процедура по ЗОП с предмет: „Възлагане на допълнителна услуга по сметосъбиране, сметоизвозване и депониране на битови отпадъци в Община Нова Загора, чрез увеличаване броя на обслужваните контейнери по места“. В резултат на проведената процедура е сключен договор № 305/07.08.2012 г. със „Сорико “ ООД, гр. Нова Загора. Според поле V.4) на обявлението за възложена поръчка, общата крайна стойност на поръчката е 1 340 500 лв. без ДДС, 
В поле V.3) на решението за откриване на настоящата процедура е записано, че допълнителната услуга е на обща стойност 110 000 лв. без ДДС. 
Видно от поле V.2) на решението и приложената покана, същата е изпратена до „Сорико“ ООД, гр. Нова Загора.  
3. Изводи

От изложените в мотиви, представените доказателства и направената справка в РОП става ясно, че между възложителя и поканеното в настоящото договаряне лице е сключен договор за възлагане на допълнителна услуга по сметосъбиране, сметоизвозване и депониране на битови отпадъци в Община Нова Загора, чрез увеличаване броя на обслужваните контейнери по места. Информацията в РОП потвърждава, че е налице Договор № 305 от 07.08.2012 г., но същия не е приложен към преписката, поради което не може да се установи крайният срок за неговото изпълнение. В РОП не е постъпила последваща информация относно изпълнението му, с оглед на което може да се предположи, че изпълнението на основния договор не е приключило, но това обстоятелство не е безспорно доказано.
Като аргумент за наличие на „непредвидени обстоятелства“ по смисъла на § 1, т. 14б от ДР на ЗОП, възложителят е посочил следните факти, настъпили след сключването на основния договор: в изпълнение на Националната програма за управление на дейностите по отпадъците (НПУДО) за периода 2009-2013 г., приета с Решение № 1/09.01.2009 г. на Министерски съвет (МС) на Република България (РБ), общините Нова Загора, Сливен, Ямбол Тунджа и Стралджа са включени в регион, който ще ползва общо регионално депо, изграждащо се на територията на Община Ямбол. Отбелязва се, че съществуващото депо за неопасни отпадъци е въведено в експлоатация преди влизането в сила на Директива 1999/31/ЕС за депониране на отпадъците и е изградено съгласно действащите към този период нормативни изисквания за изграждане на депа в страната - “Норми за проектиране на санитарни депа за твърди битови отпадъци”, в сила от 1993 г. Допълва се, че за депото, както и за всички други общински депа на територията на страната, са подготвени планове за привеждане в съответствие с изискванията на нормативната уредба или за закриване, в срок до изграждане на новите регионални депа. Пояснява се, че в съответствие с изискванията на чл. 23 и 24 от Закона за управление на отпадъците (ЗУО) е създадено регионално сдружение на общините: Ямбол, Сливен, Тунджа, Стралджа и Нова Загора за управление на регионална система за управление на отпадъците (РСУО), състояща се от регионално депо и/или други съоръжения за третиране на отпадъци. Уточнява се, че в съответствие с Постановление № 209/20.08.2009 г. на МС на РБ, създаденото регионално сдружение е кандидатствало за предоставяне на безвъзмездна финансова помощ за изграждане на регионално депо за третиране на отпадъци. Цитира се сключен Договор за безвъзмездна финансова помощ по ОП „Околна среда 2007-2013 г.” № DIR 5112122-С008 от 17.10.2012 г. между МОСВ и общините от Регион Ямбол по проект DIR 5112122-5 -71 „Изграждане на регионална система за управление на отпадъците в регион Ямбол, първа фаза”. Допълва се, че проектът включва изпълнението на работи по изграждане на клетка 1 и съпътстваща инфраструктура и съоръжения за РСУО – регион Ямбол. Цитираните документи не са представени като доказателства.
От приложеното Решение № 5/22.10.2015 г. на директора на РИОСВ – Стара Загора е видно, че дейността по депониране на отпадъци на общинско депо за неопасни (битови и строителни) отпадъци, находящо се в землището на с. Езеро, Община Нова Загора, се прекратява поетапно, до началото на експлоатация на РСУО в регион Ямбол. Това се потвърждава и от представеното Разрешение за ползване № СТ-05-2483/22.12.2015 г., издадено от ДНСК при МРРБ за „Закриване и рекултивация на депото за неопасни отпадъци на Община Нова Загора“. Приложеното Разрешение за ползване № СТ-05-1960/03.11.2015 г., издадено от ДНСК при МРРБ удостоверява, че е разрешено ползването на „Регионално депо за неопасни отпадъци” (РДНО) на общините Ямбол, Нова Загора, Тунджа, Сливен и Стралджа – първи етап, клетка № 1“ по проект „Изграждане на РСУО в регион Ямбол“ – първа фаза. От представеното споразумение от 07.12.2015 г. между общините: Ямбол, Сливен, Нова Загора, Тунджа и Стралджа от една страна и ДЗЗД „Регионално депо Ямбол“, от друга, се установява, че същото е с предмет безвъзмездно изпълнение на услугата по експлоатация, мониторинг и поддръжка на РДНО на изброените общини от ДЗЗД „Регионално депо Ямбол“, сключено за срок до определянето на изпълнител след проведена конкурентна процедура по ЗОП.

Изложената фактическа обстановка, свързана с промени в нормативната уредба, административни актове, издадени от държавни органи и реализиране на проекти в областта на управление на отпадъците, възникнали след подписване на първоначалния договор за услугата дава основание да се определи, че новите обеми работи, предмет на разглежданото договаряне произтичат от непредвидени обстоятелства, отговарящи на дефиницията в § 1, т. 14б от ДР на ЗОП. 
За обосновано се счита, че дейността по сметоизвозване включва транспортирането на отпадъците и не може да бъде разделена от предмета на основния договор № 305/07.08.2012 г., без значителни технически и икономически затруднения за възложителя. Налице е невъзможност за разделяне на допълнителните от вече възложени дейности, респ. реализацията им от друг изпълнител, с оглед цялостното изпълнение на договора и поемането на гаранционни срокове за извършеното. За основателен се приема доводът, че за да бъде осъществявана самостоятелно дейността, Община Нова Загора следва да притежава или да изгради и въведе в експлоатация претоварна станция, на която да бъдат стоварвани събраните от територията на общината битови отпадъци, с цел последващото им натоварване и транспортиране до регионално депо Ямбол, които би създало съществени затруднения.
С оглед стойността на основния договор – 1 340 500  лв. без ДДС и прогнозната стойност на допълнителните услуги - 110 000 лв. без ДДС, може да се счита за изпълнено условието общата стойност на поръчката, с която се възлагат допълнителни дейности, да не надвишава 50 на сто от стойността на основната поръчка. Същевременно, с основния договор № 305/07.08.2012 г, на стойност 1 340 500 лв. без ДДС, сключен в резултат на „открита” процедура, през 2012 г. общината е възложила изпълнението на допълнителна услуга по сметосъбиране, сметоизвозване и депониране на битови отпадъци в Община Нова Загора, чрез увеличаване броя съдове за смет извън обслужваните по силата на Договор № 283/05.05.2005 г. за възлагане на обществена поръчка с предмет сметосъбиране и сметоизване от всички населени места на територията на община Нова Загора (УИН: 00069-2005-0004). С оглед разпоредбата на чл. 16, ал. 8 от ЗОП и предмета на възлагане, възложителят следва да разполага с доказателства, че при възлагането на тази поръчка не са били налице условията за провеждането на процедура на договаряне без обявление по чл. 90, ал. 1, т. 8 от ЗОП и че стойността на всички възложени допълнителни дейности не надвишават 50 на сто от стойността на основната поръчка.
Предвид изложеното, изборът на  на процедура с избраното правно основание може да се приеме за законосъобразен под условие, че възложителят разполага с надлежни доказателства, че изпълнението на основния договор не е приключило и че всички допълнителни дейности не надвишават 50 на сто от стойността на основната поръчка. Той следва да разполага и с всички цитирани документи относно настъпили „непредвидени обстоятелства“, по смисъла на § 1, т. 14б от ДР на ЗОП.  


ЗАКЛЮЧЕНИЕ
	Изборът на процедура е законосъобразен.
	 FORMCHECKBOX 


	Изборът на процедура може да се приеме за законосъобразен, при условие че възложителят разполага с надлежни доказателства в подкрепа на изложените в мотивите обстоятелства.
	 FORMCHECKBOX 


	Изборът на процедура не може да се приеме за законосъобразен, тъй като изложените мотиви и/или представените доказателства са недостатъчни.
	 FORMCHECKBOX 


	Изборът на процедура е незаконосъобразен.
	 FORMCHECKBOX 



ДОПЪЛНИТЕЛНА ИНФОРМАЦИЯ
	Предходни процедури свързани с настоящата процедура1  FORMCHECKBOX 

	Предмет на предходната поръчка
	1. „Сметосъбиране и сметоизвозване от всички населени места на територията на община Нова Загора, поддържане чистотата на териториите за обществено ползване и зимно поддържане в гр. Нова Загора, стопанисване и поддържане на сметището на гр. Нова Загора до неговото окончателно закриване“;

 2. „Възлагане на допълнителна услуга по сметосъбиране, сметоизвозване и депониране на битови отпадъци в Община Нова Загора, чрез увеличаване броя на обслужваните контейнери по места”; 

	Етап на предходната процедура

отворена                FORMCHECKBOX 
затворена

спряна                    FORMCHECKBOX 

възложена              FORMCHECKBOX 

друго2


ИЗПЪЛНИТЕЛЕН ДИРЕКТОР: Подпис (не се чете)






     МИГЛЕНА ПАВЛОВА
Вярно с оригинала, 

подписан на хартия
2
1

"______________________________________________________________________*Забележка: В съответствие с чл. 50, ал. 7 от ППЗОП становището на АОП не е задължително за възложителя, който съгласно закона носи отговорността за провеждане на процедурата. В случай че възложителят приеме за основателно негативното становище на АОП, той може да прекрати процедурата на основанията, посочени в закона. Ако възложителят счита, че разполага с неопровержими доказателства относно законосъобразността на избора на процедура, няма пречка тя да продължи независимо от становището на АОП"


